मैं डा: राजेश कपूर के स्वास्थ्य-संबंधी सभी आलेखों से प्रभावित रहा हूँ लेकिन स्वदेशी चिकत्सा में व्यक्तिगत गर्व होते हुए भी मैं इस बारे संशयी रहा हूँ| इस में मेरा कोई दोष नहीं है| आधुनिक युग में उपयुक्त मानकीकरण किसी भी विद्या व विज्ञान को उसका समाज में उचित स्थान दिलवाने में अवश्य सहायक है और इस प्रकार ऐसे अभ्यास से मानव जाति को पूर्ण लाभ होता है| हमारे भारत में उपयुक्त मानकीकरण, उसके संपादन, व उसके कार्यान्वित होने के अभाव के कारण अथवा स्वयं अपनी अज्ञानता के कारण जीवन के प्रत्येक क्षेत्र में स्वदेशी उपयोगिता को संदेह की दृष्टि से देखा गया है| पश्चिम की ओर ध्यान लगाए शनैः शनैः हम अपने आस्तित्व को ही भूले जा रहे हैं|